
פרוטוקול מס'
מישיבת ועדת הפנים ואיכות הסביבה
יום רביעי, ח' באדר ב' התש"ס (15 במרץ 2000), שעה 09:00



נכחו:

חברי הוועדה:	דוד אזולאי – היו"ר




מוזמנים:	תנ"צ רות גדות 	- נציב קבילות שוטרים וסוהרים
	יואל לוי	- סמנכ"ל המשרד לביטחון פנים
	



	

מנהלת הוועדה:  יפה שפירא


קצרנית:             מזל כהן	






סדר היום:  אישור מינוי נציב קבילות שוטרים וסוהרים.



אישור מינוי נציב קבילות שוטרים וסוהרים

היו"ר דוד אזולאי:

	אני פותח את ישיבת הוועדה . 

	הנושא שעל סדר-היום: אישור מינוי נציב קבילות שוטרים וסוהרים, תנ"צ רות גדות. על פי התקנות אנחנו חייבים לאשר את המינוי. 

	אני מבקש להוסיף, יש לי רושם שאין מספיק מודעות בציבור הרחב לאפשרות לפנות לנציב קבילות שוטרים וסוהרים. לכן אני מבקש, במסגרת האישור היום, שאתם בנציבות תפעלו יותר להביא את העניין למודעות הציבור על מנת שהציבור הרחב יוכל לפנות לנציבות בכל מיני תלונות כנגד שוטרים פרט למח"ש. 

תנ"צ רות גדות:

	הציבור הרחב לא יוכל לפנות אלינו אלא רק בני ובנות משפחה של השוטרים והסוהרים. בשיחתנו הקודמת, כוונתך היתה בעצם ליחידה לתלונות הציבור.

יואל לוי:

	במשרד יש לנו כלי נוסף שנותן מענה לפניות הציבור, היחידה נקראת: היחידה לתלונות הציבור. כמובן שיש קשרי עבודה עם נציב הקבילות, ואם יש תלונה, שהטיפול בה צריך להיות אצל רות או בצד השני, היא תטופל.

תנ"צ רות גדות:

	אנחנו נעביר את המסר לראש היחידה  במשרד.  
	
היו"ר דוד אזולאי:

	 זה חשוב מאוד.

	בשם חברי הוועדה אני רוצה לאחל לך הצלחה בתפקידך, שתטפלי רק בדברים טובים כדי לשפר את השירות לשוטרים, לסוהרים ולבני משפחותיהם. בהצלחה. 

תנ"צ רות גדות:

	אני מאוד מודה.

היו"ר דוד אזולאי:

	 תודה רבה. ישיבה זו נעולה.

	הישיבה ננעלה בשעה 09:10
	



